ai4bharat/Pralekha huggingface dataset:
ரெயில்வே அமைச்சகம்
ரயில்வே வாரியத்தின் தலைவர் மற்றும் தலைமை நிர்வாக அதிகாரியாக திருமதி ஜெயா வர்மா சின்ஹா பொறுப்பேற்பு
ரயில்வே வாரியத்தின்  புதிய தலைவர் மற்றும் தலைமை நிர்வாக அதிகாரியாக  திருமதி ஜெயா வர்மா சின்ஹா இன்று ரயில்பவனில் பொறுப்பேற்றார். ரயில்வே வாரியத்தின் தலைவர் மற்றும் தலைமை நிர்வாக அதிகாரியாக திருமதி ஜெயா வர்மா சின்ஹாவை நியமிக்க அமைச்சரவையின் நியமனக் குழு ஒப்புதல் அளித்தது. இந்திய ரயில்வேயின் இந்த தலைமை பதவிக்கு நியமிக்கப்பட்ட முதல் பெண் என்ற பெருமையை இவர் பெற்றுள்ளார்.
இதற்கு முன்பு, திருமதி ஜெயா வர்மா சின்ஹா, ரயில்வே வாரியத்தின் உறுப்பினராக  பணியாற்றியுள்ளார். இந்திய ரயில்வேயில் சரக்கு மற்றும் பயணிகள் சேவைகளின் ஒட்டுமொத்த போக்குவரத்திற்கு திருமதி சின்ஹா பொறுப்பாக இருந்தார்.
திருமதி ஜெயா வர்மா சின்ஹா, 1988-ஆம் ஆண்டில் இந்திய ரயில்வே போக்குவரத்து சேவையில்  சேர்ந்தார். இந்திய ரயில்வேயில் 35 ஆண்டுகளுக்கும் மேலான பணிக்காலத்தில், ரயில்வே வாரியத்தின் உறுப்பினர் , போக்குவரத்து பிரிவு கூடுதல் உறுப்பினர் போன்ற பல்வேறு முக்கிய பதவிகள் வகித்துள்ளார். தென்கிழக்கு ரயில்வேயின் முதன்மை தலைமை செயல்பாட்டு மேலாளராக நியமிக்கப்பட்ட முதல் பெண் இவராவார். வங்கதேசத்தின் டாக்காவில் உள்ள இந்திய தூதரகத்தில் ரயில்வே ஆலோசகராக இவர் பணியாற்றியபோது, கொல்கத்தாவில் இருந்து டாக்கா செல்லும் புகழ்பெற்ற மைத்ரி விரைவு ரயில் சேவை தொடங்கி வைக்கப்பட்டது.
அலகாபாத் பல்கலைக்கழகத்தின் முன்னாள் மாணவியான திருமதி சின்ஹா, புகைப்படக் கலையில் மிகுந்த ஆர்வம் கொண்டவர்.
புவி அறிவியல் அமைச்சகம்
ஃபானி மிகத்தீவிர புயலாக மாறியது
தீவிர புயலாக வங்காள விரிகுடாவின் தென் கிழக்கு மற்றும் அதன் சுற்றுப்புறத்தில் உள்ள தென்மேற்கு பகுதிகளில் மையம் கொண்டிருந்த ஃபானி புயல் கடந்த ஆறு மணிநேரத்தில் மணிக்கு 16 கிலோமீட்டர் வேகத்தில் வடக்கு-வடமேற்கை நோக்கி நகர்ந்து மிகத் தீவிர புயலாக மாறியுள்ளது. இது சென்னையின் கிழக்கு - தென்கிழக்கிலிருந்து 690 கிலோமீட்டர் தூரத்திலும், ஆந்திரப் பிரதேசத்தின் மசூலிப்பட்டினத்தின் தென்கிழக்கிலிருந்து 760 கிலோமீட்டர் தூரத்திலும், இலங்கையின் திரிகோணமலையின் கிழக்கு-வடகிழக்கிலிருந்து 670 கிலோமீட்டர் தூரத்திலும் மையம் கொண்டுள்ளது. அடுத்த 36 மணிநேரத்தில் இது மிகத்தீவிர புயலாக மாறும் என்று எதிர்பார்க்கப்படுகிறது. மே 1-ஆம் தேதி மாலை வரை வடமேற்கை நோக்கி நகர்ந்து பிறகு ஒடிசா கடலோரப் பகுதியையொட்டி வடக்கு – வடகிழக்கை நோக்கி ஃபானி புயல் நகரும் என்று எதிர்பார்க்கப்படுகிறது.
தமிழகத்தின் ஒரு சில வடகடலோரப் பகுதிகளிலும், ஆந்திராவின் தென்கடலோரப் பகுதிகளிலும் அடுத்த 24 மணிநேரத்திற்கு லேசான அல்லது மிதமான மழை பெய்யக்கூடும்.
தற்போது வங்காள விரிகுடாவின் தென்கிழக்கு மற்றும் அதனைச் சுற்றியுள்ள தென்மேற்கு பகுதிகளில் 100 – 110 கிலோமீட்டர் வேகத்தில் வீசும் காற்று, 125 கிலோமீட்டர் வேகத்தில் வீசக்கூடும். இன்று காலை முதல் 120 – 130 கிலோமீட்டர் வரை வீசும் காற்று மெதுவாக அதிகரித்து 150 கிலோமீட்டர் வேகம் வரை வீசக்கூடும். வடதமிழகம், புதுச்சேரி மற்றும் ஆந்திரப்பிரதேசத்தின் தெற்கு கடலோரப் பகுதிகளான வங்காள விரிகுடாவின் மேற்கு மத்திய மற்றும் அதனை சுற்றியுள்ள தென் மேற்கு பகுதிகளில் மே 1 ஆம் தேதி மாலை முதல், மணிக்கு 160 - 170 கிலோமீட்டர் வேகம் வரை வீசக்கூடிய காற்று, 190 கிலோமீட்டர் வேகத்தை எட்டும் என்று எதிர்பார்க்கப்படுகிறது.
மே 1 ஆம் தேதிவரை தமிழகம், புதுச்சேரி மற்றும் ஆந்திரப்பிரதேசத்தின் தென்கடலோரப் பகுதிகளில் கடல் அதிக சீற்றத்துடன் காணப்படும்.
வங்காள விரிகுடாவின் தென்மேற்கு மற்றும் அதனைச் சுற்றியுள்ள மேற்கு மத்தியப் பகுதிகளான தமிழகம், புதுச்சேரி, இலங்கை மற்றும் ஆந்திரப் பிரதேசத்தின் தெற்கு கடலோரப் பகுதிகளில் உள்ள மீனவர்கள் மே 1 ஆம் தேதி வரை கடலுக்கு செல்ல வேண்டாம் என்று அறிவுறுத்தப்பட்டுள்ளது. ஆழ்கடலில் உள்ள மீனவர்கள் கரைக்கு திரும்புமாறும் அறிவுறுத்தப்பட்டுள்ளது.
ஜல்சக்தி அமைச்சகம்
தேசிய தண்ணீர் விருதுகள் 2020: ஜல்சக்தி அமைச்சகம் விண்ணப்பங்களை வரவேற்கிறது
நீர்வள மேலாண்மையில் சிறப்பான பங்கை ஆற்றி வரும் தனிநபர்களையும், அமைப்புகளையும் ஊக்குவித்து அங்கீகாரம் அளிக்கும் நோக்கத்தில், தேசிய தண்ணீர் விருதுகள் 2020-க்கான விண்ணப்பங்களை மத்திய ஜல்சக்தி அமைச்சகம் வரவேற்றுள்ளது.
ஜல்சக்தி அமைச்சகத்தின் நீர்வளம், ஆறுகள் மேம்பாடு, கங்கை புத்தாக்கத் துறை உள்ளிட்ட 11 பிரிவுகளின் கீழ் தேசிய தண்ணீர் விருதுகளுக்கான விண்ணப்பங்களை வரவேற்றுள்ளது. அவை பின்வருமாறு:
1) சிறந்த மாநிலம்,
2) சிறந்த மாவட்டம் ,
3) சிறந்த கிராமப் பஞ்சாயத்து ,
4) சிறந்த நகர்ப்புற உள்ளாட்சி அமைப்பு
5) சிறந்த ஊடகம் 
6) சிறந்த பள்ளி
7) வளாகப் பயன்பாட்டுக்காக சிறந்த நிறுவனம்/குடியிருப்போர் நல சங்கம்/ஆன்மிக அமைப்பு
8) சிறந்த தொழிற்சாலை
9) சிறந்த அரசு சாரா அமைப்பு
10) சிறந்த நீர் பயனர் சங்கம்
11) பெருநிறுவன சமூகப் பொறுப்பு நடவடிக்கைகளுக்கான சிறந்த தொழிலகம்
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679366
தகவல் மற்றும் ஒலிபரப்பு அமைச்சகம்
முதலாவது சிறந்த வெப் தொடர்  விருதுக்கான பதிவுகளை சமர்ப்பிப்பதற்கான தேதியை மத்திய தகவல் மற்றும் ஒலிபரப்பு அமைச்சகம் நீட்டித்துள்ளது.
சிறந்த வெப் தொடர்கள்  விருதின் தொடக்க பதிப்பின் உள்ளீடுகளை ஆன்லைனில் சமர்ப்பிப்பதற்கான கடைசி தேதியை ஆகஸ்ட் 25 தேதியில் இருந்து செப்டம்பர் 4 மாலை 6 மணி வரை தகவல் மற்றும் ஒலிபரப்பு அமைச்சகம் நீட்டித்துள்ளது, அதே நேரத்தில் தொடரின் அசல் பிரதியை செப்டம்பர் 12, 2023-க்குள் சமர்ப்பிக்கலாம்.
செப்டம்பர் 12, 2023 விடுமுறையாக அறிவிக்கப்பட்டால், அடுத்த வேலை நாள் விண்ணப்பம் பெறுவதற்கான கடைசி தேதியாக கருதப்படும்.
கடந்த இரண்டு ஆண்டுகளில் பன்மடங்கு வளர்ந்துள்ள ஓடிடி தளத்தின் படைப்பாற்றல் திறனை அங்கீகரிக்கும் நோக்கில் இந்த விருதுக்கு அதிக எண்ணிக்கையிலான வெப் தொடர்கள் பங்கேற்பதை உறுதி செய்யும் முயற்சியாக சமர்ப்பிப்பதற்கான தேதியை நீட்டிக்க அமைச்சகம் முடிவு செய்தது.
பொழுதுபோக்கு துறையைச் சேர்ந்த பிரபலங்களைக் கொண்ட ஒரு சிறந்த நடுவர் குழு சிறந்த வெப் தொடரைத் தேர்வு செய்யும், வெற்றியாளருக்கு ரூ.10 லட்சம் ரொக்கப் பரிசு மற்றும் சான்றிதழ்கள் 54-வது இந்திய சர்வதேச திரைப்பட விழாவில் வழங்கப்படும்.
இந்த விருதுக்கு தகுதி பெற, வெப் தொடர்கள் எந்தவொரு இந்திய மொழியிலும் முதலில் உருவாக்கப்பட்ட / படமாக்கப்பட்ட தொடராக இருக்க வேண்டும், மேலும் இது ஒரு அசல் படைப்பாக இருக்க வேண்டும் அல்லது தயாரிக்கப்பட்டதாக இருக்க வேண்டும். மேலும், ஓடிடி தளத்தில் மட்டுமே வெளியிடும் நோக்கத்துடன் இந்த தொடரை தயாரித்திருக்க வேண்டும், உரிமம் பெற்றிருக்க வேண்டும் அல்லது வாங்கியிருக்க வேண்டும்.
மேலும், இந்த விருதுக்கு தகுதி பெற, பதிவின் அனைத்து அத்தியாயங்களும்  ஜனவரி 1, 2022 முதல் டிசம்பர் 31, 2022 வரை ஓடிடி தளத்தில் வெளியிடப்பட்டிருக்க வேண்டும்.
விருதுகளுக்கான தகுதி குறித்த கூடுதல் விவரங்கள் தகவல் மற்றும் ஒலிபரப்பு அமைச்சகம், தேசிய திரைப்பட மேம்பாட்டுக் கழகம் மற்றும் ஐ.எஃப்.எஃப்.ஐ ஆகியவற்றின் வலைத்தளங்களில் கிடைக்கின்றன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 185.38 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 11,492 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 185.38 கோடிக்கும் அதிகமான  டோஸ்கள் செலுத்தப்பட்டுள்ளன. 2,23,73,869 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,213. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,00,002.
இந்தியாவில் கடந்த 24 மணி நேரத்தில் 1,109 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,53,582 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.29 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.24 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1814662
புதிய மற்றும் புதுப்பிக்கத்தக்க எரிசக்தி அமைச்சகம்
மின்கலன் எரிசக்தி அமைப்புகளுக்கான ஒப்பந்தங்களை இந்திய சூரியசக்தி நிறுவனம் கோரியுள்ளது
புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் இயங்கும் பொதுத் துறை நிறுவனமான இந்திய சூரியசக்தி நிறுவனம் , இந்தியாவில் 500 மெகா வாட்/1000 எம் டபுள்யூ எச் தனித்த மின்கல எரிசக்தி சேமிப்பு அமைப்புகளை நிறுவுவதற்கான ஒப்பந்தங்களை கோரியுள்ளது.
நாட்டிலேயே முதன்முறையாக வெளியிடப்பட்டுள்ள இந்த ஒப்பந்தம், மின்சார விநியோக நிறுவனங்களின் "தேவைக்கு ஏற்ப" பயன்படுத்தக்கூடிய சேமிப்பு வசதிகளை வழங்கும்.
மார்ச் 2022-ல் மின்சார அமைச்சகம் வழங்கிய நிலையான ஏல வழிகாட்டுதல்களின் கீழ் இது வெளியிடப்பட்டுள்ளது. இந்த வசதிகள் ராஜஸ்தான் மாநிலத்தில் உள்ள ஐ எஸ் டி எஸ் நெட்வொர்க்கின் ஃபதேகர்-III தொகுப்பு துணை மின்நிலையத்திற்கு அருகில் நிறுவப்படும்.
திட்டங்களின் கால அளவு 12 ஆண்டுகளாக இருக்கும். தேசிய அளவில் புதுப்பிக்கத்தக்க எரிசக்தியின் பயன்பாட்டை அதிகரிப்பதன் ஒரு பகுதியாக, 4000 மெகாவாட் பேட்டரி சேமிப்புத் திறனை அமைக்கும் அரசின் உடனடி இலக்கின் முதல் தவணையை இந்த டெண்டர் குறிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1817294
----
(Visitor Counter : 150
வணிகம் மற்றும் தொழில்துறை அமைச்சகம்
ஸ்டார்ட்அப் இந்தியா வித்துக்கள் திட்டத்தின்கீழ், 102 தொழில் காப்பகங்களுக்கு ரூ.375.25 கோடி ஜூலை 30 2022 அன்று ஒப்புதல்
ஸ்டார்ட்அப் இந்தியா வித்துக்கள் திட்டத்தின்கீழ், ஜூலை 30 2022 அன்று நிலவரப்படி, மொத்தம் ரூ.945 கோடியில், ரூ.375.25 கோடி மதிப்பிலான 102 தொழில் காப்பகங்களுக்கு ஒப்புதல் அளிக்கப்பட்டது. மேலும், 81.45 கோடி மதிப்பில், தொழில் மற்றும் உள்நாட்டு வர்த்தகத்தை மேம்படுத்துவதற்கான துறையால் அங்கீகரிக்கப்பட்ட 378 புத்தொழில்கள் மற்றும் தொழில் காப்பகங்களுக்கு ஒப்புதல் வழங்கப்பட்டது.
குறிப்பாக, வடகிழக்கு மாநிலங்களான  ஆகியவற்றிலிருந்து ஜூலை 30 2022 அன்று, இரண்டு தொழில் காப்பகங்களுக்கு  இந்த திட்டத்தின்கீழ், 5 கோடி ரூபாய் மதிப்பில் ஒப்புதல் அளிக்கப்பட்டது. மேலும், தொழில் மற்றும் உள்நாட்டு வர்த்தகத்தை மேம்படுத்துவதற்கான துறையால், வடகிழக்கு மாநிலங்களிலிருந்து, ரூ.1.15 கோடி மதிப்பீட்டில் 9 புதிய தொழில்கள் மற்றும் தொழில் காப்பகங்களுக்கு ஒப்புதல் அளிக்கப்பட்டது.
ஸ்டார்ட்அப் இந்தியா வித்துக்கள் திட்டம், 1 ஏப்ரல் 2021 முதல் அரசாங்கத்தால் செயல்படுத்தப்பட்டு வருகிறது. இது தொழில் மற்றும் உள்நாட்டு வர்த்தகத்தை மேம்படுத்துவதற்கான துறையால் அங்கீகரிக்கப்பட்ட புதிய தொழில்களுக்கு திட்டம், மேம்பாடு மற்றும் உற்பத்தி ஆகியவற்றுக்கான நிதியுதவியை அளிக்கிறது.
இந்த தகவலை, மத்திய வர்த்தகம் மற்றும் தொழில்துறை இணையமைச்சர் திரு.சோம்நாத் பிரகாஷ், மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இதன் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1848658
(Visitor Counter : 148
பிரதமர் அலுவலகம்
அரசுமுறைப் பயணமாக நேபாளத்தின் லும்பினி சென்றடைந்தார் பிரதமர்
புத்தரின் பிறந்தநாள் என்ற புனித நன்னாளுடன் இசைந்து, இன்று காலை அரசுமுறைப் பயணமாக பிரதமர் திரு நரேந்திர மோடி நேபாளத்தின் லும்பினியைச் சென்றடைந்துள்ளார்.
2. லும்பினியில் நேபாள நாட்டின் பிரதமர் மேன்மைதங்கிய ஷேர் பகதூர் தூபா, அவரது துணைவியார் டாக்டர் அர்சு ராணா தூபா மற்றும் நேபாள அரசின் பல்வேறு அமைச்சர்கள் பிரதமருக்கு வரவேற்பளித்தனர்.
3. நேபாளத்திற்கு பிரதமர் செல்வது இது ஐந்தாவது முறை. முதல்முறையாக அவர் லும்பினி செல்கிறார்.
(
பிரதமர் அலுவலகம்
பிறந்த நாள் வாழ்த்து தெரிவித்த குடியரசுத்தலைவர், குடியரசுத் துணைத்தலைவர் மற்றும் பிற உலகத் தலைவர்களுக்கு பிரதமர் நன்றி தெரிவித்துள்ளார்
நாள் வாழ்த்து தெரிவித்த குடியரசுத்தலைவர், குடியரசு துணைத்தலைவர், முன்னாள் குடியரசுத் தலைவர் மற்றும் பிற உலகத் தலைவர்களுக்கு பிரதமர் திரு. நரேந்திர மோடி தனது நன்றியைத் தெரிவித்துள்ளார்.
குடியரசுத்தலைவருக்கு பிரதமர் அனுப்பியுள்ள பதிலில் கூறியிருப்பதாவது;
"@rashtrapatibhvn, உங்கள் அன்பான வாழ்த்துகளுக்கு எனது மனமார்ந்த நன்றியைத் தெரிவித்துக்கொள்கிறேன். வளமான மற்றும் வளர்ந்த இந்தியாவைக் கட்டியெழுப்ப உங்கள் உத்வேகமும் வழிகாட்டுதலும் மிகவும் முக்கியம்."
குடியரசுத் துணைத்தலைவருக்கு பிரதமர் அனுப்பியுள்ள பதிலில் கூறியிருப்பதாவது;
"@VPIndia ஜகதீப் தன்கர் ஜி அவர்களின் அன்பான வாழ்த்துக்களுக்கு நன்றி"
முன்னாள் குடியரசுத் தலைவருக்கு பதிலளித்துள்ள பிரதமர் கூறியுப்பதாவது;
"@ramnathkovind ஜி, இதயத்திலிருந்து ஆசீர்வாதம். அன்பும் பாசமும் நிறைந்த உங்கள் இந்த வார்த்தைகள் மிகவும் ஊக்கமளிக்கின்றன."
முன்னாள் குடியரசுத் துணைத்தலைவருக்கு பிரதமர் அளித்த பதில்;
"உங்கள் சிறப்பு வாழ்த்துக்களுக்கு நன்றி @MVenkaiahNaidu சார்."
மொரீஷியஸ் பிரதமருக்கு பிரதமர் அனுப்பியுள்ள பதிலில் கூறியிருப்பதாவது;
‘’எனது நண்பர் பிரதமர் @KumarJugnauth வாழ்த்துக்கு நன்றி தெரிவித்துக்கொள்கிறேன்’’.
இத்தாலி பிரதமருக்கு பிரதமர் அனுப்பியுள்ள பதிலில் கூறியிருப்பதாவது;
‘’உங்கள் வாழ்த்துகளுக்கு நன்றி பிரதமர் @GiorgiaMeloni’’
ஜல்சக்தி அமைச்சகம்
ஜல்சக்தி இணையமைச்சர்களாக திரு பிரகலாத் சிங் படேல், திரு பிஷ்வேஷ்வர் டுது பொறுப்பேற்பு
ஜல்சக்தி துறை இணையமைச்சர்களாக புதிதாக நியமிக்கப்பட்ட திரு பிரகலாத் சிங் படேல், திரு பிஷ்வேஷ்வர் டுது ஆகியோர் இன்று பொறுப்பேற்றுக் கொண்டனர்.
இவர்களை ஜல்சக்தி துறை அமைச்சர் திரு கஜேந்திர சிங் செகாவத் வரவேற்றார்.
புதிய இணையமைச்சர்களை பாராட்டிய மத்திய அமைச்சர் திரு கஜேந்திர சிங் செகாவத், இணைந்து பணியாற்றுவதன் மூலம், ஜல்சக்தி துறைக்கு அவர்கள் புதிய பலத்தையும், வீரியத்தையும் நிச்சயம் அளிக்கலாம் மற்றும் இது பிரதமர் திரு நரேந்திர மோடி அமைத்த அமைச்சகத்தின் திட்டத்தை அடைய உதவும் என்றார்.
மத்தியப் பிரதேசம் தாமோஹ் தொகுதியிலிருந்து, மக்களவைக்கு 5 முறை தேர்வு செய்யப்பட்டவர் திரு பிரகலாத் சிங் படேல். இவர் கடந்த 2019ம் ஆண்டு மே முதல் கலாச்சாரம் மற்றும் சுற்றுலாத்துறை இணையமைச்சராக இருந்தார்.
இது குறித்து சுட்டுரையில் கருத்து தெரிவித்த திரு பிரகலாத் சிங் படேல், பிரதமர் திரு நரேந்திர மோடியின் தொலைநோக்கை நிறைவேற்றும் வாய்ப்பை பெற்றுள்ளதாகவும், வீட்டுக்கு வீடு குடிநீர் குழாய் இணைப்பை வழங்குவதில், ஜல்சக்தி அமைச்சருடன் இணைந்து செயல்படுவேன் என குறிப்பிட்டுள்ளார்.
இணையமைச்சர் திரு பிஷ்வேஷ்வர் டுது, ஒடிசாவின் மயூர்பன்ச் தொகுதியிலிருந்து 17வது மக்களவைக்கு தேர்வு செய்யப்பட்டவர். பட்டியலினத்தவர் மற்றும் பழங்குடியினர் நலக் குழு, ரசாயணம் மற்றும் உரங்கள் நிலைக்குழு, கலாச்சாரம் மற்றும் சுற்றுலா அமைச்சகத்தின் ஆலோசனைக் குழு ஆகியவற்றில் இவர் உறுப்பினராக உள்ளார்.
உற்சாக வரவேற்பு அளித்த மத்திய அமைச்சர் திரு கஜேந்திர சிங் செகாவத்துக்கு நன்றி தெரிவித்த திரு பிஷ்வேஷ்வர் டுது, அமைச்சர் பொறுப்பை வழங்கிய பிரதமர் திரு நரேந்திர மோடிக்கும் நன்றி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733807
-----
(Visitor Counter : 152
நிதி அமைச்சகம்
இந்தியாவிற்கு வருகை தரும் வெளிநாட்டு சுற்றுலாப் பயணிகளின் எண்ணிக்கை அதிகரிப்பு – பொருளாதார ஆய்வறிக்கை
இந்தியாவிற்கு வருகை தரும் வெளிநாட்டு சுற்றுலாப் பயணிகளின் எண்ணிக்கை அதிகரித்துள்ளதாக மத்திய நிதி அமைச்சர் திரு. நிர்மலா சீதாராமன் இன்று தாக்கல் செய்த பொருளாதார ஆய்வறிக்கை 2018-19ல் தெரிவித்துள்ளார்.
2017-18 ஆம் ஆண்டு 10.4 மில்லியனாக இருந்த வெளிநாட்டு சுற்றுலாப் பயணிகளின் எண்ணிக்கை 2018-19 ஆம் ஆண்டு 10.6 மில்லியனாக அதிகரித்துள்ளது. 2017-18 ஆம் ஆண்டு 28.7 பில்லியன் அமெரிக்க டாலராக இருந்த சுற்றுலா துறை மூலம் பெறப்பட்ட அந்நிய செலாவணி வருவாய் 2018-19 ஆம் ஆண்டு 27.7 பில்லியன் அமெரிக்க டாலராக நிலை நிறுத்தப்பட்டுள்ளது.
இந்தியாவின் மொத்த மதிப்பு சேர்ப்பில் சேவை துறை 54 சதவீதம் பங்கு வகிக்கிறது. 2017-18 ஆம் ஆண்டில் 8.1 சதவீதமாக இருந்த சேவைத் துறையின் வளர்ச்சி 2018-19 ஆம் ஆண்டு 7.5 சதவீதமாக உள்ளது. சுற்றுலா, வர்த்தகம், ஹோட்டல்கள், போக்குவரத்து, தொடர்பு, மற்றும் ஒலிபரப்பு, பொது மேலாண்மை மற்றும் பாதுகாப்பு ஆகிய துறைகளில் சரிவு ஏற்பட்டுள்ளது. அதே சமயம், நிதி, வீட்டு மனை மற்றும் தொழில்முறை துறைகள் வளர்ச்சி கண்டுள்ளன.
தகவல் தொழில்நுட்பம் சார்ந்த பணிச் செயலாக்க மேலாண்மை துறை 2017-18 ஆம் ஆண்டு 8.4 சதவீதம் உயர்ந்து 167 பில்லியன் அமெரிக்க டாலரை எட்டியது, இது 2018-19 ஆம் ஆண்டு 181 பில்லியன் அமெரிக்க டாலராக உயரும் என்று எதிர்பார்க்கப்படுகிறது.
பிரதமர் அலுவலகம்
மேற்குவங்கம் மற்றும் ஒடிசாவுக்கு நாடு துணை நிற்கிறது: பிரதமர்
உம்.பன் புயல் பாதிப்புக் காட்சிகளை பார்வையிட்ட பிரதமர் திரு. நரேந்திர மோடி, மேற்கு வங்கம் மற்றும் ஒடிசாவில், இயல்பு நிலை விரைவில் திரும்ப வேண்டும் என்று விருப்பம் தெரிவித்துள்ளார்.
இது குறித்து அவர் டிவிட்டர் பதிவுகளில் கூறியதாவது:
”உம்பன் புயல் பாதிப்புகளை துணிவுடன் எதிர்கொண்டதால், எனது எண்ணங்கள் ஒடிசா மக்கள் பற்றியே உள்ளன. பாதிக்கப்பட்ட மக்களுக்கு, முடிந்த அளவு அனைத்து உதவிகளும் கிடைப்பதை மீட்பு பணியில் ஈடுபட்டுள்ள அதிகாரிகள் உறுதி செய்வர். இங்கு நிலைமை விரைவில் சீரடைய வேண்டும் என வேண்டுகிறேன்.
புயல் பாதித்த பகுதிகளில் தேசிய பேரிடர் மீட்புப் படையினர் பணியாற்றிக் கொண்டிருக்கின்றனர். நிலைமையை உயர் அதிகாரிகள் கண்காணித்துக் கொண்டிருக்கின்றனர் மற்றும் அவர்கள் மேற்கு வங்க அதிகாரிகளுடன் நெருங்கிய ஒருங்கிணைப்புடன் செயல்படுகின்றனர்.
பாதிக்கப்பட்ட மக்களுக்கு உதவுவதில் அனைத்து விதமான நடவடிக்கைகளும் மேற்கொள்ளப்படும்.
உம்.பன் புயலால் மேற்கு வங்கத்தில் ஏற்படுத்திய பாதிப்புகளைப் பார்த்தேன். இந்த சவாலான நேரத்தில், ஒட்டு மொத்த நாடும், மேற்கு வங்கத்துடன் ஒன்றிணைந்து நிற்கும். மாநில மக்களின் நலனுக்காக பிராத்திக்கிறேன். இயல்பு நிலையை உறுதி செய்வதற்கான முயற்சிகள் மேற்கொள்ளப்பட்டு வருகின்றன” என்று பிரதமர் தெரிவித்துள்ளார்.
சிறப்பு சேவைகள் மற்றும் கட்டுரைகள்
இந்தியாவின் முதலாவது தனியார் ராக்கெட் விக்ரம்- எஸ் நாளை  காலை விண்ணில் செலுத்தப்படுகிறது
இந்திய தனியார் விண்வெளித் துறையின் வரலாற்று சிறப்புமிக்க நிகழ்வாக, விக்ரம்-எஸ் என்ற நாட்டின் முதலாவது தனியார் ராக்கெட், ஸ்ரீஹரிகோட்டாவிலிருந்து நாளை  விண்ணில் ஏவப்பட உள்ளது. இந்திய அரசின் விண்வெளி துறையின் கீழ் இயங்கும் தன்னாட்சி முகாமையான இன்-ஸ்பேஸ்  இதற்கான அங்கீகாரத்தை வழங்கியதை அடுத்து, ஐதராபாத்தைச் சேர்ந்த புத்தொழில் நிறுவனமான ஸ்கைரூட் ஏரோஸ்பேஸ் தயாரித்துள்ள இந்த ராக்கெட் நாளை காலை மணி 11- நண்பகல் மணி 12 இடையே விண்ணில் செலுத்தப்படும்.
‘பிராரம்ப்’ திட்டத்தின்கீழ் தனியார் துறையினரால் வடிவமைக்கப்பட்டு, கட்டமைக்கப்பட்ட ராக்கெட்டை ஸ்கைரூட் நிறுவனம் முதன்முறையாக இந்தியாவிலிருந்து விண்ணிற்கு அனுப்புகிறது. முப்பரிமாண அச்சு உபகரணங்கள் உள்ளிட்ட நவீன தொழில்நுட்பங்களுடன் விக்ரம்-எஸ் ராக்கெட் தயாரிக்கப்பட்டுள்ளது. ஸ்பேஸ் கிட்ஸ் இந்தியா, பஜூம்க் ஆர்மீனியா, என்-ஸ்பேஸ் டெக் இந்தியா ஆகிய மூன்று செயற்கை கோள்களை இந்த ராக்கெட் சுமந்து செல்லும்.
இந்த வரலாற்று முக்கியத்துவம் வாய்ந்த நிகழ்வு குறித்து கருத்து தெரிவித்த இன்-ஸ்பேஸ் நிறுவனத்தின் தலைவர் டாக்டர் பவன் கே. கோயங்கா, “விண்வெளி துறையை ஊக்குவிக்கவும், தனியார் துறையினரின் பங்களிப்பிற்கு ஏதுவாகவும், அரசு மேற்கொண்டு வரும் கொள்கைகளின் காரணமாக இந்திய விண்வெளித் துறை பல்வேறு மாற்றங்களை சந்தித்து வருகிறது. இந்தியாவின் முதல் தனியார் ராக்கெட் விண்ணில் செலுத்தப்படும் வகையில் ஸ்கைரூட் நிறுவனத்தின் முதல் திட்டத்திற்கு அங்கீகாரம் வழங்கப்பட்டிருப்பது, மட்டற்ற மகிழ்ச்சி அளிக்கிறது”, என்று கூறினார்.
கடந்த ஆறு மாதங்களில், இந்தியாவில் விண்வெளி சார்ந்த நடவடிக்கைகளில் ஈடுபடுவதற்காக அரசு அல்லாத நான்கு அமைப்புகளுக்கு இன்-ஸ்பேஸ் நிறுவனம் அதிகாரம் அளித்துள்ளது. விண்வெளி பணிகளில் ஈடுபடுவதற்காக இந்தத் துறை சார்ந்த அரசு அல்லாத அமைப்புகளிடமிருந்து இன்-ஸ்பேஸ் நிறுவனத்திற்கு இதுவரை 150 விண்ணப்பங்கள் கிடைத்துள்ளன.
குடியரசுத் துணைத் தலைவர் செயலகம்
விமானப் போக்குவரத்தில் பயணிகளின் பாதுகாப்பை மையமாக கருதவேண்டும்: குடியரசு துணைத் தலைவர்
எவ்வகையான போக்குவரத்து சேவையானாலும், பயணிகளின் பாதுகாப்பை தலையாயப் பணியாக கருத வேண்டும் என குடியரசு துணைத் தலைவர் திரு. எம். வெங்கையா நாயுடு வலியுறுத்தியுள்ளார். விமானப் போக்குவரத்துத் துறை பயணிகளின் பாதுகாப்பை தங்களது பணிகளில் மையமாக வைத்திருக்க வேண்டும் என்றும் அவர் கேட்டுக் கொண்டுள்ளார்.
புதுதில்லி விமான நிலையத்தில் ஜி.எம்.ஆர் குழு விமானப் போக்குவரத்து இயக்கத்தின் 12 ஆண்டுகள் நிறைவையொட்டி, பொருளாதார விளைவு அறிக்கை மற்றும் Coffee Table புத்தகத்தை இன்று  வெளியிட்டுப் பேசிய அவர், உலக தரத்திற்கு இணையாக தில்லி விமான நிலையத்தை உருவாக்கியிருப்பதற்கு விமான நிலைய அதிகாரிகளையும், ஜி.எம்.ஆர். ஊழியர்களையும் பாராட்டினார். தில்லி விமான நிலையம் நாட்டின் பெருமைக்கு ஓர் எடுத்துக்காட்டு என்று புகழாரம் சூட்டினார். விமான நிலையங்களில் பயணிகளுக்கு எவ்வித தொந்தரவுகளும் இல்லாத சுற்றுச் சூழலை, அரசு, கொள்கை வடிவமைப்போர் மற்றும் வணிக நிறுவனங்கள் உறுதி செய்ய வேண்டும் என்று குடியரசு துணைத்தலைவர் கேட்டுக் கொண்டார். உள்நாட்டு விமானப் போக்குவரத்து தொடர்பை மேம்படுத்தும் அரசின் முயற்சிகளை எடுத்துரைத்த அவர், தரமான அடிப்படைக் கட்டமைப்பு வசதிகளையும், திறமையான சேவையையும் விமான நிறுவனங்கள் பயணிகளுக்கு வழங்க வேண்டும் என்று வலியுறுத்தினார்.
விமானப் போக்குவரத்துறை இணையமைச்சர் திரு. ஜெயந்த் சின்ஹா, தில்லி துணைநிலை ஆளுநர் திரு. அனில் பைஜால் உள்ளிட்டோர் இந்நிகழ்வில் பங்கேற்றனர்.
-------
(Visitor Counter : 64
நிதி அமைச்சகம்
நிதி மீட்பு நடவடிக்கையை வலுப்படுத்தல் மற்றும் உலகின் தென்பகுதிக்கு குரல் கொடுத்தல் ஆகியவற்றை நோக்கமாக கொண்டு கோவாவில் ஜி20 சர்வதேச நிதி கட்டமைப்பு பணிக்குழுவின் 3-வது கூட்டம் நடைபெறுகிறது
நிதி மீட்பு நடவடிக்கையை வலுப்படுத்தல் மற்றும் உலகின் தென்பகுதிக்கு குரல் கொடுத்தல் ஆகியவற்றை நோக்கமாகக் கொண்டு கோவாவில் ஜி20 சர்வதேச நிதி கட்டமைப்பு பணிக்குழுவின் 3-வது கூட்டம் 2023, ஜூன் 6,7 ஆகிய நாட்களில் நடைபெறுகிறது.
நிதியமைச்சகம், இந்திய ரிசர்வ் வங்கி ஆகியவை பிரான்ஸ், கொரியா குடியரசு நாடுகளுடன் இணைந்து இரண்டு நாள் கூட்டத்திற்கு ஏற்பாடு செய்துள்ளது.
ஜி20 நாடுகளைச் சேர்ந்த சுமார் 100 பிரதிநிதிகள், விருந்தினர் நாடுகள், பல்வேறு சர்வதேச அமைப்புகளின் பிரதிநிதிகள் உள்ளிட்டோர் இதில் பங்கேற்க உள்ளனர்.
இக்கூட்டத்தையொட்டி, மக்கள் பங்கேற்கும் பல்வேறு நிகழ்வுகளுக்கு ஏற்பாடுகள் செய்யப்பட்டுள்ளன. நிதி எழுத்தறிவு முகாம்கள், விழிப்புணர்வு இயக்கங்கள், நாணய முகாம், வாக்கத்தான், தூய்மை இயக்கம், வினாடி-வினா போட்டி ஆகியவை நடைபெற உள்ளன. ஒரே பூமி, ஒரே குடும்பம், ஒரே எதிர்காலம் என்ற இந்தியாவின் ஜி20 தலைமைத்துவத்தின் கருப்பொருளின் விழிப்புணர்வை ஏற்படுத்தும் நோக்கில் இந்த நிகழ்ச்சிகளுக்கு ஏற்பாடு செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929958
புவி அறிவியல் அமைச்சகம்
தமிழ்நாட்டின் சில பகுதிகளில் கன மழைக்கு வாய்ப்பு
இந்திய வானிலைத் துறையின் தேசிய வானிலை முன்னறிவிப்பு மையத்தின் படி:

அனைத்திந்திய தாக்கம் சார்ந்த வானிலை முன்னெச்சரிக்கை தகவல்கள் 
26 ஜூன் : பிகார், அசாம் மற்றும் மேகாலயாவின் ஒரு சில பகுதிகளில் அதிக முதல் மிக கனமழையும்; கிழக்கு உத்தரப் பிரதேசம், ராஜஸ்தான், ஜார்க்கண்ட், மேற்கு வங்கம், ஒடிசா, அந்தமான் நிக்கோபார் தீவுகள், சத்தீஸ்கர், தமிழ்நாடு, புதுச்சேரி காரைக்கால், கடலோர ஆந்திரப் பிரதேசம் மற்றும் ஏனம் ஆகிய இடங்களில் உள்ள ஒரு சில பகுதிகளில் கனமழையும் பெய்யக்கூடும்.
இடி மின்னல் மற்றும் காற்றுடன்  கூடிய மழை ஜம்மு காஷ்மீர், லடாக், கில்கித்-பல்திஸ்தான், முசாபர்பாத், உத்தரகாண்ட், பஞ்சாப், ஹரியானா, சண்டிகர், தில்லி, கிழக்கு ராஜஸ்தான் மற்றும் அந்தமான் நிக்கோபார் தீவுகளின் ஒருசில பகுதிகளிலும், மின்னலுடன் கூடிய மழை இமாச்சலப் பிரதேசம், உத்தரப் பிரதேசம், பிகார், ஜார்க்கண்ட், மேற்கு வங்கம், ஒடிசா, அருணாச்சலப் பிரதேசம், அசாம், மேகாலயா, நாகாலாந்து, மணிப்பூர், மிசோராம், திரிபுரா, மத்தியப் பிரதேசம், விதர்பா, சத்தீஸ்கர், தமிழ்நாடு, புதுச்சேரி, காரைக்கால், மேற்கு உட்புற கர்நாடகா, தெலங்கானா, கடலோர ஆந்திரப் பிரதேசம் மற்றும் ஏனம் ஆகிய இடங்களில் உள்ள ஒரு சில பகுதிகளிலும் பெய்யக்கூடும்.
மேற்கு ராஜஸ்தானின் ஒரு சில பகுதிகளில் இடி மற்றும் பலத்த காற்றுடன்  கூடிய மழை பெய்யக்கூடும்.
தென்மேற்கு, மேற்கு மத்திய மற்றும் வடக்கு அரபிக்கடல் பகுதிகளில் பலத்த காற்று 
வீசக்கூடும் என்று எதிர்பார்க்கப்படுவதால் இப்பகுதிகளில் உள்ள மீனவர்கள் கடலுக்கு செல்ல வேண்டாம் என்று அறிவுறுத்தப்படுகிறார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730553
------
(Visitor Counter : 166
சிறப்பு சேவைகள் மற்றும் கட்டுரைகள்
சௌராஷ்டிரா- தமிழ் சங்கமம் நிகழ்வில் தமிழர்களுடன் மத்திய அமைச்சர் திரு அர்ஜுன்ராம் மெக்வால் கலந்துரையாடினார்
ஒரே இந்தியா உன்னத இந்தியா’ திசையில் சௌராஷ்டிரா- தமிழ் சங்கமம் மிகவும் முக்கியமான செயல்பாடு என்று திரு அர்ஜுன்ராம் மெக்வால் தெரிவித்தார்
சௌராஷ்டிரா- தமிழ் சங்கமம் நிகழ்வின் ஒரு பகுதியாக தமிழ்நாட்டைச் சேர்ந்தவர்களுக்காக பதிகா மைதான கலையரங்கில் இன்று கருத்தரங்கிற்கு ஏற்பாடு செய்யப்பட்டிருந்தது. இந்த கருத்தரங்கில் நாடாளுமன்ற விவகாரங்கள் மற்றும் கலாச்சாரத்துறை அமைச்சர் திரு அர்ஜுன்ராம் மெக்வால், குஜராத் சுகாதாரத்துறை அமைச்சர் திரு ரிஷிகேஷ் படேல், வன மற்றும் சுற்றுச்சூழல்துறை அமைச்சர் திரு முலுபாய் பேரா, உள்துறை அமைச்சர் திரு ஹர்ஷ்பாய் சங்வீத் உள்ளிட்டோர் கலந்து கொண்டனர்.
தமிழர்களுடன் கலந்துரையாடிய மத்திய அமைச்சர் திரு அர்ஜுன்ராம் மெக்வால், தமது பேச்சை வணக்கம் என்று கூறி தொடங்கியதோடு, இங்கு வந்துள்ள தமிழ் சொந்தங்கள் அனைவரும் எங்களுக்கு மிகவும் முக்கியமானவர்கள் என்றும் கூறினார். ராமநாதபுரம் மாவட்டம் பரமகுடியில் பல்கலைக்கழகம் அமைக்க வேண்டும் என்ற உங்களின் கோரிக்கை கல்வியில் உங்களின் ஆர்வத்தை வெளிப்படுத்துகிறது என்றும், இது மெச்சத்தக்கது என்றும் அவர் தெரிவித்தார். “சிவகங்கை உள்ளிட்ட சுற்றுப்புறப் பகுதிகளில் நான் பயணம் செய்திருப்பதால் உங்களின் உணர்வுகளை நான் புரிந்து கொண்டுள்ளேன். எனவே மத்திய அரசின் உதவியுடன் கல்விக்கான தடையை கூட்டு முயற்சியின் மூலம் நீக்குவோம்” என்று அமைச்சர் மேலும் தெரிவித்தார்.
இந்தக் கலந்துரையாடலின் போது, தமிழ்நாடு உட்பட இந்தியா முழுவதும் குஜராத்தின் வளர்ச்சி மாதிரியை அமல்படுத்துவது குறித்த ஒருவரின் கேள்விக்கு பதிலளித்த அவர், “வலுவான, சக்திமிக்க பிரதமர் திரு நரேந்திர மோடி தலைமையின் கீழ் ஒற்றுமை மற்றும் சகோதரத்துவ உணர்வுடன் இதற்கு நாம் கூட்டாக முயற்சி செய்ய வேண்டியுள்ளது. ‘ஒரே இந்தியா உன்னத இந்தியா’ திசையில் சௌராஷ்டிரா- தமிழ் சங்கமம் மிகவும் முக்கியமான செயல்பாடு” என்றார்.